Sojoji sun kama 'yan uwan Omar al-Bashir - BBC News Hausa
Sojoji sun kama 'yan uwan Omar al-Bashir
https://www.bbc.com/hausa/labarai-47976826
Image caption A makon jiya ne sojoji suka hambarar Shugaba al-Bashir bayan shafe shekara 30 yana mulkin Sudan
Gwamnatin mulkin sojoji a kasar Sudan ta ce ta kama 'yan uwan hambararren Shugaba Omar al-Bashir biyu.
Mai magana da yawun sojojin kasar ya ce wannan wani yunkuri ne na "kakkabe duk wani abu da ya jibinci tsohuwar gwamnatin kasar."
Sai dai masu zanga-zangar sun ce ba za su fasa ba har sai gwamnatin sojojin kasar ta mika mulki ga sabuwar gwamnatin farar hula.
A ranar Laraba ne aka kai al-Bashir gidan yarin Kobar mai cike da tsaro, kwanaki kadan bayan da sojoji suka hambarar da shi kan mulkin da ya shafe kusan tsawon shekaru 30 a kai.
Shin 'hular Annabi Isa' ta kone a gobarar Faransa?